Hécate

Hécate (Εκάτη) yera una de les dioses griegues de mayor presencia, pero que nun foi considerada como una de les grandes. Amás foi una de les poques divinidaes primordiales que pasaron pa les creyencies olímpiques.

 Alvocación 
D'orixe traciu, taba rellacionada cola Lluna, pero cola parte espiritual d'esta, asina como coles pesadielles y malos suaños, polo que ta considerada una diosa ctónica y tamién una divinidá llunar.

Y como'l so nome indica, εκατρις significa baille de manes; sobre la so proteición y alvocación taben tamién la maxa, xeomancia y l'aldovinación.

Nun yera davezu representada, pero describíasela con trés tiestes, una de perru, una de caballu y una de sierpe, amás llevaba na frente un creciente llunar, ún o dos hachos nes manes y sierpes en cuellu. Rindíase-y cultu nes encrucixaes de caminos; esto heredólu'l so equivalente romanu Trivia, onde dexáronse sacrificios hasta bien entrada la Edá Media.

Si bien nun taba nel Panteón Olímpicu, los griegos teníenla como una de les dioses principales tando penriba d'Artemisa na consideración de los sos fieles como representación de la Lluna, amás como diosa ctónica tenía poder sobre la vexetación y sobre l'otru mundu, de tal manera qu'ella aconseyaba a los xueces de los Muertos.

La rellación cola Hekat exipciana, con funciones y atributos asemeyaos, lleva a pensar qu'esta divinidá yera una representación común nes cultures matriarcales mediterránees antigües como alegoría de la Lluna y la fertilidá y pasó a les posteriores cultures heléniques como heriede na figura d'Hécate la fía de los titanes Perséu y Asteria; anque'l so orixe fora anterior y habría considerala una divinidá primordial.

Al tar rellacionada col matriarcáu prehistóricu, nel pasu d'esti al patriarcáu ella devieno tolo escuro, la maxa, los fechizos ya incluso la muerte. Asina, Hécate, ye una de les poques divinidaes, que tenía poder nel cielu, na tierra y nel Hades, lo qu'amuesa'l so gran poder y importancia na relixosidá antigua griega.

 Descendecia 
Hécate xunióse primero a Forcis tuvo a Escila, a Aestes; con quien enxendró a les bruxes Circe y Medea.

 Triada llunar 
Esti tríu formábenlu les trés divinidaes representantes de la Lluna:
 Hécate
 Selene
 Artemisa

 Referencies 

 Enllaces esternos 

Categoría:Dioses ctónicos